**Rámcová dohoda**

**č. 7/2022**

**uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov**

Zmluvné strany

**Predávajúci:**

 **(tu uviesť obchodné meno organizácie Predávajúceho ....)**

 sídlo:

 IČO:

DIČ:

IČ DPH:

 v mene koná:

 bankové spojenie:

 IBAN:

 kontaktná e-mailová adresa a telefónne číslo:

 (ďalej len ako „**Predávajúci**“)

a

**Kupujúci:**

 **Dopravný podnik mesta Žiliny s.r.o.**

 sídlo: Kvačalova 2, 011 40 Žilina

 IČO: 36 007 099

DIČ: 2020447583

IČ DPH: SK2020447583

 v mene koná: Ing. Mikuláš Kolesár, konateľ

 bankové spojenie: Slovenská sporiteľňa, a.s.

 IBAN: SK1909000000005035044524

 kontaktná e-mailová adresa a telefónne číslo: dpmz@dpmz.sk, tel. 041/5660148

 (ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

(1)Táto Rámcová dohoda (ďalej aj ako „dohoda“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov). Obchodnú verejnú súťaž vyhlásil a zverejnil na svojom webovom sídle Kupujúci ako obstarávateľ (vyhlasovateľ obchodnej verejnej súťaže), ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov. Kupujúci realizoval obchodnú verejnú súťaž pod názvom: *„Nákup nových a protektorovaných pneumatík“*. Predávajúci bol vyhodnotený ako úspešný navrhovateľ v predmetnej obchodnej verejnej súťaži.

(2)Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet dohody**

1. Predávajúci sa touto dohodou zaväzuje dodávať Kupujúcemu na základe jeho čiastkových objednávok požadovaný tovar (ďalej aj ako „predmet kúpy“) – v rozsahu, kvalite a na požadované miesto dodania.

Jedná sa o nasledovný tovar:

**„Nové a protektorované pneumatiky“**

Technické špecifikácie predmetu kúpy sú uvedené v technických resp. materiálových listoch jednotlivých tovarov, ktoré Predávajúci predložil v rámci svojej ponuky vo verejnom obstarávaní, pričom tieto technické špecifikácie predmetu kúpy vyhovujú požiadavkám Kupujúceho uvedené v Prílohe č. 1.

Kupujúci uvádza predpokladané odberové množstvá tovarov, cenu a predpokladané termíny dodania v Prílohe č. 1 tejto dohody. Kupujúci sa nezaväzuje uvedené predpokladané odberové množstvá odobrať a skutočne odobraté množstvo tovarov sa môže líšiť smerom nahor, resp. nadol od predpokladaného odberového množstva.

1. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.

**Článok 3**

**Termín a miesto plnenia**

1. Predávajúci sa zaväzuje dodať objednaný predmet kúpy do 30 pracovných dní od potvrdenia prijatej objednávky e-mailom pokiaľ sa jedná o protektorované pneumatiky a do 30 pracovných dní pokiaľ sa jedná o pneumatiky nové. Kupujúci objednávku vystaví a odošle Predávajúcemu v elektronickej podobe v pracovných dňoch (pondelok až piatok, od 06:00 hod. do 14:00 hod.). Predávajúci je povinný elektronicky (e-mailom) potvrdiť prijatie objednávky Kupujúcemu najneskôr v priebehu nasledujúceho pracovného dňa odo dňa odoslania/doručenia objednávky Predávajúcemu. V prípade, ak Kupujúci vystaví objednávku v papierovej podobe a doručí ju Predávajúcemu prostredníctvom pošty na adresu Predávajúceho, aj takáto objednávka sa považuje za platnú a potvrdenú objednávku.

Deň potvrdenia objednávky Predávajúcim sa nezapočítava do lehoty dodania, ktorá je uvedená vyššie.

Vo veci vybavovania objednávok je kontaktnou osobou na strane Kupujúceho (p. Matúš Mravec, tel. č. 041/5660139, mob.: 0905 720 749, e-mail: matus.mravec@dpmz.sk), resp. iná poverená zodpovedná osoba oddelenia techniky a nákupu.

Kontaktnou osobou na strane Predávajúceho vo veci prijímania objednávok je (doplniť meno a priezvisko, tel. konktakt, e-mail).

1. Miestom dodania predmetu kúpy je Dopravný podnik mesta Žiliny s.r.o., Kvačalova 2, 011 40 Žilina.
2. Predávajúci zabezpečí dodávku, dopravu a vykládku do miesta plnenia určeného v čl. 3 ods. 2 tejto dohody a to v pracovných dňoch (pondelok až piatok, od 06:00 hod. do 14:00 hod.).
3. Predávajúci sa zaväzuje oznámiť Kupujúcemu termín dodania predmetu kúpy do miesta plnenia najneskôr jeden pracovný deň pred jeho uskutočnením a to e-mailom na adresu kontaktnej osoby Kupujúceho (p. Matúš Mravec, tel. č. 041/5660139, mob.: 0905 720 749, e-mail: matus.mravec@dpmz.sk),

**Článok 4**

**Kúpna cena a platobné podmienky**

1. Kúpna cena predmetu kúpy bola určená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon.
2. Jednotkové ceny predmetu kúpy uvedené v Prílohe č. 1 tejto dohody, zahŕňajú všetky náklady Predávajúceho potrebné k dodaniu predmetu kúpy (vrátane dopravných nákladov) a sú platné do doby dodania predmetu tejto dohody.
3. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu kúpy.
4. Kúpna cena za tovar podľa opisu a špecifikácie je uvedená v Prílohe č. 1 tejto dohody.
5. Kupujúci sa zaväzuje uhradiť Predávajúcemu kúpnu cenu formou bezhotovostného platobného styku na účet Predávajúceho, č. účtu v tvare IBAN (doplní Predávajúci) ............................, vedený v bankovej inštitúcii (doplní Predávajúci)........................ na základe daňového dokladu - faktúry (ďalej aj ako „faktúra“) vystavenej Predávajúcim.
6. Predávajúcemu vznikne právo na vystavenie faktúry dňom riadneho a včasného dodania predmetu kúpy podľa tejto dohody. Predmet kúpy bude dodaný Kupujúcemu spolu s faktúrou a dodacím listom.
7. Splatnosť faktúry je 30 dní odo dňa jej doručenia Kupujúcemu. Faktúry budú Kupujúcemu doručené v listinnej forme resp. elektronicky. Faktúra sa považuje za uhradenú dňom pripísania vyfakturovanej čiastky na účet Predávajúceho.
8. Predávajúcim predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto dohody (z evidencie zmlúv u Kupujúceho). V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto dohody, Kupujúci má právo vrátiť faktúru Predávajúcemu na opravu alebo doplnenie. Predávajúci túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Kupujúcemu.

Kupujúci je platiteľom dane z pridanej hodnoty (DPH) v Slovenskej republike. Predávajúci je/nie je\* (\*nehodiace sa odstráni Predávajúci) platiteľom dane z pridanej hodnoty (DPH) v Slovenskej republike.

**Článok 5**

**Podmienky dodania**

1. Predávajúci dodá tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným všeobecným normám, STN a všeobecne záväzným predpisom.
2. Odovzdanie predmetu kúpy Kupujúcemu bude uskutočnené povereným zástupcom Predávajúceho v mieste plnenia v dohodnutom termíne a množstve podľa objednávky Kupujúceho.

1. Predávajúci pri dodaní predmetu kúpy odovzdá predmet kúpy poverenému zástupcovi Kupujúceho podľa čl. 3 ods. 4 tejto dohody. Poverený zástupca Kupujúceho sa zaväzuje potvrdiť prevzatie predmetu kúpy na dodacom liste.
2. Subdodávatelia nie sú účastníkmi tohto záväzkového vzťahu a z tejto dohody im nevznikajú žiadne práva a povinnosti. Za dodanie predmetu kúpy podľa tejto dohody v celom rozsahu zodpovedá Predávajúci.
3. Dopravu tovaru na miesto dodania zabezpečuje Predávajúci.
4. Pri dodaní nesprávneho tovaru je možnosť tovar obratom vrátiť Predávajúcemu a zameniť ho za požadovaný. Dopravné náklady hradí Predávajúci.
5. Predmet kúpy bude dodaný bez obalov.
6. Predávajúci a Kupujúci sa zaväzujú, že pri dodaní predmetu kúpy a pri manipulácii s ním v mieste dodania budú postupovať tak, aby nedošlo k ohrozeniu života a zdravia obslužného personálu a aby sa zabránilo kontaminácii životného prostredia.
7. Predávajúci sa zaväzuje, že dodaný predmet kúpy spĺňa bezpečnostné a technické normy, ktoré sú uvedené v karte bezpečnostných údajov viažucich sa ku konkrétnemu tovaru. Predávajúci sa rovnako zaväzuje, že najneskôr v čase uzavretia zmluvného vzťahu s Kupujúcim odovzdá Kupujúcemu v listinnej forme kartu bezpečnostných údajov a to ku každému tovaru, ktorý bude predmetom tejto uzavretej dohody. Kartu bezpečnostných údajov Predávajúci predloží iba pri prvej dodávke. Pri opakovaných dodávkach predávajúci priloží kartu bezpečnostných údajov iba v prípade, ak došlo k zmene parametrov (v opise).

**Článok 6**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dňa jeho písomného odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom písomného prevzatia predmetu kúpy Kupujúcim, po jeho dodaní Predávajúcim a uhradením faktúry za predmet kúpy.

**Článok 7**

**Záručné podmienky zodpovednosť za vady a náhrada škody**

1. Predávajúci sa zaväzuje, že Kupujúcemu dodá predmet kúpy v súlade s príslušnou dokumentáciou predloženou ako súčasť ponuky vo verejnom obstarávaní (pod ktorou sa rozumejú technické resp. materiálové listy dodávaných tovarov) v množstve, kvalite, jednotkovej cene podľa objednávky vystavenej Kupujúcim na základe tejto dohody.
2. Predávajúci sa zaväzuje, že na dodanom predmete kúpy nie sú žiadne právne vady a vyhlasuje, že je oprávnený vykonávať a udeliť všetky práva spojené s dodaním predmetu kúpy a zodpovedá za nerušený výkon práv Kupujúcim.
3. Predávajúci sa zaväzuje, že predmet kúpy v čase odovzdania Kupujúcemu má a počas záručnej doby bude mať vlastnosti stanovené technickými parametrami a spĺňa všetky požadované parametre, uvedené v technických, resp. materiálových listoch tovarov a uvedené v kartách bezpečnostných údajov k jednotlivým tovarom.
4. Záručná doba na predmet kúpy je stanovená na 24 mesiacov a začína plynúť odo dňa jeho písomného prevzatia Kupujúcim.
5. Záruka sa nevzťahuje na vady spôsobené Kupujúcim, jeho neodbornou manipuláciou v rozpore s návodom na obsluhu resp. návodom na používanie, skladovaním predmetu kúpy v nevhodných podmienkach, prípadne násilným a neoprávneným zásahom do predmetu kúpy.
6. Predávajúci sa zaväzuje, že počas záručnej doby bezplatne (vrátane dopravy a dodania) odstráni vady predmetu kúpy, ktoré neboli zapríčinené konaním Kupujúceho.

Odstránenie vady na predmete kúpy začne Predávajúci riešiť neodkladne po písomnom nahlásení vady Kupujúcim a to najneskôr do 72 hodín od nahlásenia vady. Nahlásiť vadu možno písomne e-mailom na adresu Predávajúceho, uvedenú v časti Zmluvné strany tejto dohody. Každú zmenu kontaktnej e-mailovej adresy je Predávajúci povinný ohlásiť Kupujúcemu najneskôr v deň nasledujúci po vykonaní zmeny.

1. Odstránením vád podľa predchádzajúceho odseku sa rozumie napr. aj výmena vadného predmetu kúpy za iný, ktorý spĺňa všetky špecifikácie a kvalitatívne ukazovatele definované v technickom, resp. materiálovom liste konkrétneho tovaru.
2. Pri zodpovednosti za vady sa Zmluvné strany budú podporne riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady.
3. Zmluvné strany sa budú riadiť ustanoveniami § 429 a nasl. Obchodného zákonníka, ktoré upravujú záruku na akosť.

(10)Pri zodpovednosti za škodu sa budú zmluvné strany riadiť § 373 - § 386 Obchodného zákonníka, ktoré upravujú náhradu škody.

**Článok 8**

**Zmluvné pokuty**

1. V prípade omeškania Predávajúceho s dodaním predmetu kúpy v dohodnutom termíne podľa čl. 3 zmluvy je Kupujúci oprávnený uplatniť si nárok na úrok z omeškania vo výške 0,05 % z ceny nedodaného predmetu kúpy za každý deň omeškania.
2. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,05 % z fakturovanej sumy za každý deň omeškania.
3. V prípade neodstránenia vady predmetu kúpy Predávajúcim v dohodnutom termíne v záručnej dobe je kupujúci oprávnený uplatniť si zmluvnú pokutu vo výške 100,- € za každý aj začatý deň omeškania až do odstránenia vady predmetu kúpy.
4. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy ani nezaniká nárok Kupujúceho na náhradu škody.

**Článok 9**

**Skončenie dohody**

1. Táto dohoda sa uzatvára na dobu určitú, t.j. na obdobie **do 31.12.2022 alebo do vyčerpania finančného limitu 84 252,00 EUR bez DPH, podľa toho čo nastane skôr.** Dohoda sa môže skončiť okrem riadneho splnenia všetkých práv a povinností Zmluvných strán z nej vyplývajúcich aj:
2. Písomnou dohodou Zmluvných strán pri splnení nasledujúcich podmienok:
3. Dohoda musí byť ukončená písomnou formou.
4. Platnosť ukončenia dohody bude účinná dňom podpísania písomného oznámenia - Dohody o ukončení Rámcovej dohody - Zmluvnými stranami.
5. Zmluvné strany presne zadefinujú v písomnej dohode podmienky za ktorých sa dohodli dohodu ukončiť.
6. Zmluvné strany písomne zadeklarujú, že podmienky ukončenia platnosti dohody sú vzájomne odsúhlasené, dohodnuté slobodne a bez nátlaku a nemajú jednostranne zvýhodňujúci, alebo diskriminačný charakter vzhľadom k žiadnej zo Zmluvných strán.
7. Bez udania dôvodu môže byť ukončená dohoda zo strany Kupujúceho zaslaním písomnej výpovede Predávajúcemu, pričom výpovedná lehota je 30 dní a začína plynúť prvým dňom mesiaca nasledujúcom po mesiaci v ktorom bola výpoveď doručená Predávajúcemu. Objednávky odoslané Kupujúcim Predávajúcemu pred dátumom odoslania písomnej výpovede zostávajú platné a budú vysporiadané v zmysle tejto dohody. Zároveň je Predávajúci povinný plniť objednávky v požadovanej kvalite, cene a množstve a dohodnutých termínoch počas trvania výpovednej lehoty.
8. Odstúpením od tejto dohody ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou. Odstúpenie musí byť uskutočnené písomnou formou.

Za podstatné porušenie zmluvných podmienok zo strany Kupujúceho sa považuje:

1. Omeškania s úhradou riadne vystavenej faktúry o viac ako 30 dní po lehote splatnosti.

Za podstatné porušenie zmluvných podmienok zo strany Predávajúceho sa považuje:

1. Ak Predávajúci nedodrží dodaciu lehotu a nezjedná nápravu ani po výzve Kupujúceho v ktorej Kupujúci poskytne dostatočne primerané časové predĺženie na zjednanie nápravy.
2. Predávajúci nie je schopný dodať tovar v dohodnutej kvalite, množstve, alebo v dohodnutej cene.
3. Odstúpením od tejto dohody táto zaniká a teda zanikajú všetky práva a povinnosti Zmluvných strán, ktoré vyplývajú z dohody. Odstúpením od tejto dohody však nestráca Kupujúci nárok na náhradu zmluvnej pokuty, nárok na náhradu škody vzniknutej porušením tejto dohody, ako aj všetkých ostatných nárokov, ktoré vzhľadom na svoju podstatu zánikom tejto dohody zanikajú.
4. Odstúpenie od tejto dohody bude účinné dňom jeho doručenia druhej Zmluvnej strane a musí mať písomnú formu. Odstúpenie musí byť podpísané oprávnenou osobou, inak je neplatné.

**Článok 10**

**Záverečné ustanovenia**

1. Táto dohoda sa môže meniť len vzájomne odsúhlasenými písomnými dodatkami.
2. Táto dohoda nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
3. Zmluvné strany berú na vedomie, že zverejnenie tejto dohody a jej príloh na webovom sídle Kupujúceho v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná, o spore rozhodne príslušný súd podľa sídla žalovaného. Právne vzťahy vyslovene neupravené touto dohodou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto dohody alebo v súvislosti s touto dohodou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej Zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto dohody, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto dohoda bola vyhotovená v 4 obsahovo rovnakých vyhotoveniach s platnosťou originálu, z ktorých Predávajúci preberá dve vyhotovenia a Kupujúci preberá dve vyhotovenia.
7. Zmluvné strany vyhlasujú, že túto dohodu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, dohodu si prečítali, jej obsahu porozumeli a na znak súhlasu dohodu podpisujú.

**Prílohy:**

Príloha č. 1 – Opis predmetu obchodnej verejnej súťaže, jeho technická špecifikácia a návrh na plnenie kritérií

Predávajúci: Kupujúci:

V...(miesto)............, dňa ....(dátum).. V Žiline, dňa ........................

uviesť meno, priezvisko, podpis oprávnenej osoby Ing. Mikuláš Kolesár

predávajúceho konateľ